
1. Uvod 


Prošlost je ono što nas danas čini takvima kakvi smo. Sve ono bitno i nebitno, sve ono 
veliko i malo, sve je to ostavilo značajan utisak na sadašnjost. Svi običaji, načini kojima su se 
ljudi koristili u prošlosti, plesovi, pjesme 1 nošnje. Naše pravo blago leži u tome. U današnje 
vrijeme najveće blago čuvaju naše bake 1 djedovi. Priče koje nam pričaju odraz su njihovog 
života i pripadaju usmenoj književnosti. Takva vrsta književnosti omogućava nam prijenos 
znanja, vjerovanja i tradicije s koljena na koljeno, a značajna je za naš narod i njegovu povijest. 
Takav vid književnosti uči nas da cijenimo ono što imamo, našu prošlost, ono što u suštini 


predstavlja nas kao osobe. 


Usmena književnost smatra se najstarijim i najdugovječnijim oblikom umjetničkog 
stvaranja. Prema Kekez, do samog postojanja 1 definiranja usmene književnosti došlo je zbog 
odvajanja književnosti kao jezične tvorevine od svih ostalih umjetnosti kao nejezičnih 
tvorevina. Jezične tvorevine također možemo dalje dijeliti na one koje su nastale usmenim 
načinom pa ih nazivamo usmenom književnošću i one koje su nastale u obliku pisma pa iz 


nazivamo pisanom književnošću.! 


Ono što je zajedničko usmenoj i pisanoj književnosti jest njihova književna funkcija. 
Glavna razlika među njima sadržana je u činjenici da je usmena književnost podložna 
promjenama. Jednom rečeno ili prepričano može biti promijenjeno upravo iz razloga što svaki 
narator unosi dio svoje interpretacije u priču. Pojedine stvari mogu biti izostavljene, a pojedine 
proširene. Za razliku od usmene književnosti, pisana književnost je objektivna i ustaljena te 


kao takva nije podložna mijenjanju. 


Daje se zaključiti da je usmena književnost prva nastala te da svoje temelje polaže na 


narodnim predajama, točnije radnjama koje su se u većini slučajeva uistinu odvile u prošlosti. 


», U povijesnoj perspektivi, u hrvatskoj se kulturnoj povijesti sve do svršetka 18. 
stoljeća, u izrazitome agrafijskom i bespismenom slijedu kulture, pismenost 
mjerila jednoznamenkastim brojkama, stoga su strukture oblikovane riječima 


imale veću ulogu. Mogle su postojati ako su imale primjerenu formu/fabulu i 


! Kekez, Josip, Usmena književnost, u Škreb — Stamać, Uvod u književnost, IV. poboljšano izdanje, Globus, 
Zagreb, 1986., str. 134. 


ako su temeljene misli bile u skladu s tradicijskim poimanjem. Tek su tada mogle 


optjecati u živoj komunikaciji. “? 


Sustav usmene književnosti možemo podijeliti na lirsku i epsku poeziju, priče 
(pripovijetke), dramu (folklorno kazalište), retoričke oblike, i mikrostrukture u koje ubrajamo 
poslovice i zagonetke. Svaki od ovih navedenih sustava se može dalje dijeliti na vrste i 
podvrste. Važno je napomenuti kako i među ovim vrstama ima preklapanja. Usmena 
književnost je važna sastavnica nematerijalne kulturne baštine“ i općedruštveno je korisna. 


Usmenoknjiževni oblici prenose se narodnim jezikom i sadrže golemo leksičko bogatstvo.5 


Ovaj završni rad temelji se na podacima prikupljenim iz jednog mjesta pokraj Trilja, 
Ugljane. Pjesme, priče i ostalo u ovom završnom radu snimljeni su i prepisani doslovno onako 
kako su iz kazivači govorili. U ovom radu unijet ću ,,dašak“ Dalmatinske zagore te pobliže 


prikazati što se to uistinu zbivalo na tom području za vrijeme velikih događanja. 


2. Crkveno-pučka baština 
21. — Advent i Božić 


Advent je vrijeme molitve, posta i pripreme za doček Božića. To je razdoblje koje 
započinje četiri nedjelje prije Božića te označava početak crkvene godine. Najčešće je 
započinjao prvom nedjeljom koja je bila najbliža svetkovini Sv. Andrije. U adventu se nije 
pjevalo ni igralo. U stara vremena običaj je bio paliti svijeće na prozorima kojima se 
naglašavalo da je započelo razdoblje Adventa. U tom razdoblju odlazilo se na zornice, točnije 


svete mise koje su započinjale u šest sati ujutro. 


Botica, Stipe, Povijest hrvatske usmene književnosti, Školska knjiga, Zagreb, 2013., str. 28. 

3 Dragić, Marko, Poetika i povijest hrvatske usmene književnosti (Fakultetski udžbenik), Filozofski fakultet 
Sveučilišta u Splitu, Split, 2008., str. 12. 

“Dragić, Marko, Nematerijalna kulturna baština Hrvata u Bosni i Hercegovini, Bosna franciscana 45. 
Franjevačka teologija, Sarajevo, 2016., str. 265-314. 

5 Dragić, Marko, Općedruštveni značaj usmene književnosti, Zbornik radova Utjecaj hrvatske usmene tradicije u 
suvremenoj književnosti za djecu i mlade, Gradska knjižnica Marka Marulića Split, Split, 2014., str. 16-25. 

* Dragić, Marko; Dragić, Helena, Leksik hrvatske usmene književnosti, Suvremena pitanja, časopis za prosvjetu i 
kulturu, br. 5, Matica hrvatska, Mostar, 2008., str. 89-112. 


Advent u liturgiji 1 u narodu označava višestoljetnu hrvatsku pripadnost kršćanskoj 
civilizaciji. ,, U narodnim običajima ogledaju se tipični hrvatski običaji kao i oni koji su nastali 


pod utjecajem zapadnoeuropskih kršćanskih uljudbi.“? 


U tom božićnom razdoblju slave se i brojni blagdani svetaca kao što su: Sv. Barbara, 
Sv. Nikola, Bezgrješno začeće Blažene Djevice Marije, Sv. Lucija i Sv. Toma. Nakon 


nabrojanih blagdana svetaca slijede Badnjak i Božić. 


ao. go će 


okupljali narodnu masu i poticali ih na druženja i svakojake pothvate koji su bili karakteristični 
za taj period godine. Badnjak je u narodnoj tradiciji smatran jednim od najznačajnijih dana u 


godini, a dijelio se na Badnje jutro i dan i Badnju noć.? 


Tradicionalno se uz Badnjak veže i paljenje badnjaka. Ta tradicija seže još od davnina 
kada su badnjake palili još i stari Rimljani. Dvije su vrste badnjaka, jedna vrsta koja predstavlja 
granu hrasta, dok druga ljeskovu granu koja na sebi ima rese.! U različitim dijelovima 
Hrvatske palila su se drugačija vrsta stabala, odnosno grana. Na području Dalmacije, otoka 1 
Istre to je najčešće bio panj masline ili česmine. U drugim dijelovima Hrvatske koriste se ceri 
hrast jer su najdugovječnija drva koja u prenesenom značenju upućuju na Božju vječnost 
jednako kao i adventski vijenac. S obzirom na određena mjesta palio se različit broj badnjaka 
i unosio u kuću u različitim dijelovima dana. Najčešće su taj posao obavljali muškarci nakon 
večere. Djeca su također imala veliku ulogu u pronalaženju drva za paljenje kao i drugim 


obvezama koje su trebala biti izvršene toga dana.!! 


Na Badnji dan se tradicionalno oduvijek postilo. Smatralo se velikim grijehom ako bi 
se konzumiralo išta više od kruha i vode. Iako se taj dan postilo, to je ujedno bio dan na kojem 
se pripravljalo najviše hrane koja bi se sutradan jela. Kruh je bio neizostavna namirnica koja 


se pekla, tako se u Dalmaciji pripravljao kruh bravarica. Također su se pripravljale i različite 


"Dragić, Marko, Advent u liturgiji i narodnoj kulturi Hrvata, Crkva u svijetu, Katolički bogoslovni fakultet 
Sveučilišta u Splitu, 43 (3), Split, 2008., str. 439. 

š Usp. Dragić, Helena, Osobna imena motivirana imenima ranokršćanskih mučenica. Croaticaet Slavica Iadertina, 
13 (2), Odjel za kroatistiku i slavistiku, Sveučilište u Zadru, Zadar, 2017., str. 235.-252. 

* Dragić, Marko, Badnje jutro i dan u hrvatskoj tradicijskoj kulturi, Croatica et Slavica Iadertina, 10 (2), Odjel za 
kroatistiku i slavistiku, Sveučilišta u Zadru, Zadar, 2015., str. 399. 

10 Zasto. 

! Dragić, Marko, Drvo badnjak u kršćanskoj tradicijskoj kulturi, Crkva u svijetu, 43 (1), Katolički bogoslovni 
fakultet Sveučilišta u Splitu, Split, 2008., str. 71. 


vrste pogača, a ona koja je bila karakteristična za Dalmatinsku Zagoru zvala se srića. Domaćica 


je osim kruha bila zadužena i za pripremanje posušenog mesa svinjetine, bravetine i divenice.!? 


Osim kuhanja, žene su bile zadužene i za ukrašavanje kuća, ali s obzirom na količinu 
hrane koja se toga dana pripravljala, nije ni čudno što je ukrašavanje kuće bilo iznimno 


pojednostavljeno. Za to vrijeme muškarci su hranili stoku i pripremali drva za ogrjev. 


Nakon unošenja badnjaka po kući se prostirala slama kako bi se ukrasila kuća za 
nadolazeći dan. Takav običaj karakterističan je 1 za ostale europske narode. Prema Dragić 
slama je simbolizirala Kristovo rođenje u slami. Zavisno o različitim područjima Hrvatske, 
slamu su po kući raznosili drugi članovi obitelji, polazeći od oca, majke, starijih članova obitelji 
pa sve do djece. U Dalmatinskoj Zagori slamu je po kući raznosila domaćica, koja je osim toga 
škropila kuću svetom, blagoslovljenom vodom. Činili su to kako bi tu noć poistovjetili s 


Isusovim rođenjem, ali osim toga vjerovalo se da slama predstavlja plodnost i dobar urod.!? 


Na Badnju večer veliki značaj pridavao se misi i molitvi. Na misu se odlazilo bez obzira 
na sve obveze koje su tu večer trebale biti izvršene. To je bila večer u kojoj je molitva bila dulja 


nego inače. Ovakva odlika pobožnosti ulijevala je ljudima sigurnost i nadu u bolja vremena. 


Za vrijeme adventa karakteristična je 1 izrada adventskog vijenca koji se sastojao od 
četiri svijeće koje predstavljaju četiri godišnja doba. Svijeće su se palile jedna po jedna 
nedjeljom 1 tako sve do Badnjaka. Adventski vijenac jedna je od mnogobrojnih tradicija koja 
se zadržala i danas te ga možemo vidjeti u crkvama, stanovima i domovima. Plete se od 
zimzelenog lišća ili grančica u krug te upravo zbog svoga oblika, koji upućuje na beskonačnost 
i veličinu Boga, poziva na molitvu. Svijeća predstavlja simbol svjetla i vjere te pobjede dobra 
nad zlom. Upravo zbog ovakvog metaforičnog značenja svijeća se koristi na mnogim obredima 
koji predstavljaju izniman značaj u životu vjernika kao što su krštenje, prva pričest, vjenčanje, 
oproštaj od pokojnika itd. Osim svijeća koje su se palile na adventskom vijencu za vrijeme 
adventa, točnije u Badnjoj večeri i na božićni ručak palile su se svijeće kojima se veličao kult 


pokojnika. !“ 


12 Isto. 

13 Dragić, Marko, Badnja noć u folkloristici Hrvata, Croatica et Slavica Iadertina 6, Odjel za kroatistiku i 
slavistiku, Sveučilišta u Zadru, Zadar, 2010., str. 236. 

4 Dragić, Marko, Svijeća u kulturnoj baštini Hrvata, Crkva u svijetu, Katolički bogoslovni fakultet Sveučilišta u 
Splitu, 45 (4), Split, 2010., str. 476-478. 


Božić u narodu označava početak nove godine, a slavi se 25. prosinca. Najčešći naziv 
za prvi dan Božića je litnica, letnica ili ljetnica, a ujedno je to i naziv za božićni kruh.!? Ljudima 
je bilo vrlo važno kako će taj dan proteći jer su vjerovali kako provedu taj dan, da će takav biti 
i ostatak godine. Na taj su se način magijski elementi uklopili u božićni ugođaj.!“ Božić 
obilježavamo odlaskom na ponočku te čestitanjem jedni drugima. Na dan Božića 
karakterističan je bio obilan obiteljski ručak za vrijeme kojega su se palile božićne svijeće. 
Božić je promicao ljubav i zajedništvo. Najčešće su se darivali siromašni, bolesni i nemoćni te 
se dar upućen njima nazivao božićnica. U narodu se vjerovalo da zelenilo odgoni demonske 
sile, stoga se na vrata i po cijeloj kući stavljao zeleni bor te zelene grančice masline, božikovine, 


kadulje i lovora.!/ 


» ...kiseli kupus, i ovo, suvo meso kuvalo bi se. I to bi se, oni, na ponoć išlo u crkvu. Pa 
bi to ostavili kuvati, kuvali onda bi išli na božićnicu, ono ka, mislin na ponoćku. Onda 
kad bi se vratili od crkve onda bi spremali taj ručak i jili i eto ti... Ko je kitia kuću?! 
Slama je se mečala i badnjaki. Slamu donesi pa po kući prostri, pa onda badnjake 
uvečer na Badnje večer, naloži badnjake i zapali vatru i tako dugo u noć...i onda bi 
tako tu sili i jili i jili. Pili vino, onda bi stari nazdravia, znaš u selu, pa ako je bilo 
muškića oni bi itnili bukaron itnili bi vanka ispri kuće i pili, sidili i eto... “1š 

Za razliku od Badnjeg dana koji je proveden u mirnoj i spokojnoj atmosferi, na sam 
dan Božića slavilo se i pjevalo. Osim crkvenih i narodnih pjesama pjevale su se i gange 1 rere 


koje su iznimno specifične za to područje. 


»Za Božić ti je bila glavna ponoćka. Pivalo se u crkvi i to. Pisme su ti se samo ovako 
za Božić pivale ono U sve vrime godišta i to. A ove rere i gange su bile na dernecima. 


Obično nisi moga prije jest nego se pomoliš. Uvik bi glava kuće ka ono zahvalila na Božjim 


darovima, ovim, onim. I onda kad bi pomolili, onda bi se jelo. “1? 


5 Braica, Silvio, Božićni običaji. Ethnologica Dalmatica, Split, 2004., str. 8. 

“Rihtman-Auguštin, Dunja Knjiga o Božiću, Božić i božićni običaji u hrvatskoj narodnoj kulturi, Golden 
marketing, Zagreb 1995., str. 17. 

"Dragić, Marko, Poetika i povijest hrvatske usmene književnosti (Fakultetski udžbenik), Filozofski fakultet 
Sveučilišta u Splitu, Split, 2008., str. 143. 

* Ban, Ana Nevenka zvana Šima, 1928. god., Ugljane, 2017. god. 

? Ban, Davor, 1960. god., Ugljane, 2017. god. 


2.2. = Korizma i Uskrs 


Korizma je razdoblje od četrdeset dana uoči Uskrsa. Značajna obilježja tog vremenskog 
razdoblja koja su se zadržala i danas su: post, molitva i pripreme za sami dan Uskrsa. Svaka 
nedjelja u korizmi nosi određeno ime te svaka ima posebni značaj. ,, Prva korizmena nedjelja 
zove se Čista, druga je Pačista, treća Bezimena, četvrta Sredoposna, peta Gluha (Glušna), a 


šesta je Nedjelja muke Gospodnje ili Cvjetnica. “?? 


Cvjetnica ili Nedjelja Muke Gospodnje je kršćanska svetkovina koja se slavi u nedjelju, 
točno tjedan dana prije Uskrsa i uvodi nas u Veliki tjedan. Za Cvjetnicu je karakteristično 
umivanje u cvitnoj vodi, za koje se vjerovalo da donosi zdravlje i ljepotu lica. S obzirom da je 
Isus u Jeruzalemu bio dočekan s maslinovim i palminim grančicama, ne čudi što se takav običaj 
zadržao u prijašnje vrijeme, ali i danas. Stoga se na Cvjetnicu, točnije na misu, odlazilo s 
maslinovim grančicama koje se blagoslivljalo i po povratku odnosilo u polje ili stavljalo u 


svaku prostoriju kuće.?! 


Veliki četvrtak predstavlja dan Isusove posljednje večere. Na Veliki četvrtak Isus je 
posljednji put proslavio blagdan Pashe i ustanovio svetu misu. Toga dana od podne ništa se 
nije radilo. Veliki petak, koji je slijedio, označavao je dan Isusove muke i smrti. Većina dana 
se provodila u crkvi te se također nije smjelo raditi ništa toga dana. U pojedinim selima se pilo 
vino koje je označavalo Kristovu krv te se vjerovalo da će dobiti onoliko krvi koliko se vina 
popije. Na Veliku subotu djevojke i žene su uređivale domove, a muškarci su tjerali stoku na 
pašu. U pojedinim mjestima Dalmatinske Zagore žene su kuhale i bojale jaja koja su bila 
simbol nade i uskrsnuća. U kasnim večernjim satima toga dana u crkvama je započinjalo 
vazmeno bdijenje kada se također blagoslivljala vatra ispred crkve. Nadalje, na Veliku subotu 
slalo se u crkvu nekoga od ukućana da blagoslovi jela u kojima će se uživati na sami dan 


Uskrsa.“ 


Tih 40 dana bi se postilo, ne bi se vinčavalo, ne bi se čak ni pivalo po selu. Navečer bi 
se molila krunica. Na Veliki Četvrtak bi se pridvečer išlo na misu. Taj dan su se u crkvu 


nosili barabani. Baraban je bia štap koji se nosia u sićanje na barabu iz Biblije s kojim 


2 Dragić, Marko, Poetika i povijest hrvatske usmene književnosti (Fakultetski udžbenik), Filozofski fakultet 
Sveučilišta u Splitu, Split, 2008., str. 153. 

2! Dragić, Marko, Veliki tjedan u crkveno-pučkoj baštini šibenskoga zaleđa, Titius, 8, Filozofski fakultet Split, 
Split, 2015., str. 157-159. 

2 Dragić, Marko, Veliko trodnevlje u ramskoj pasionskoj baštini, Hum, 6. Časopis Filozofskoga fakulteta 
Sveučilišta u Mostaru, Mostar, 2010., str. 81-104. 


bi se dica, kad bi izašla iz crkve zezala i međusobno šibala. Misa bi opet bila pridvečer 
ina Veliki Petak. Došla bi Bila Subota (Velika Subota) i pekla bi se posvećenica, kuvala 
jaja koja su se bojala u vodi u kojoj je bila kapula ili trava. Navečer bi se išlo na 
ponoćku kako bi se posvetila jaja. Ujutro bi se svi digli na uskrsni doručak, a taj dan 


bi se skuva i malo svečaniji ručak.?? 


Korizma je također vrijeme duhovne obnove čovjeka kada se ne pije, ne pretjeruje u 
hrani te se ne prave nikakva slavlja. Ljudi kroz post i molitvu odbacuju svoj prethodni život te 
se zajedno s Isusovim uskrsnućem spremaju za svetost. Osim duhovnog čišćenja, u nekim 
krajevima se čisti i tijelo, kuća i okućnica.“ Stoga ne čudi što u tom razdoblju nije bilo 
vjenčanja ni sličnih proslava. Takav običaj ostao je i danas. Rijetko se može primijetiti da se 


netko vjenčanje u tom vremenskom razdoblju. 


Kada napokon dođe blagdan Uskrsa odlazi se na misu te se za ručak jede blagoslov. 
Poslije objeda mladi se sastaju i vrijeme provode igrajući i pjevajući.“ Na Uskrs su mladi jedni 
drugima darivali pisanice na kojima su najčešće bile neke skrivene poruke upućene 
djevojkama. Također, za pisanice je bila karakteristična igra tucanja u kojem je cilj bio razbiti 


jaje suparnika.?$ 


»Za Uskrs blagoslovi jaja i onda, onda u crkvi bi blagoslovili jaja, a kad bi došli 
kući...ne bi se okusili na bilu subotu e...ništa do Uskrs ujutro, ne bi mrsili, ne bi ništa. 


Onda nije se kupovalo friško meso, nego suvo skuvaj i manistre ili kupusa, šta bilo. I tako 


bi...Imali smo one šotane, znaš, široke smo imali za u crkvu.“ 27 


2.3. — Sveti Ante 
2.3.1. Život svetog Antuna Padovanskog 


Sveti Antun Padovanski rođen je 1195. godine u Lisabonu. Već s dvadeset godina 


stupio je u red sv. Augustina. Zaredio se 1219. godine. Nakon izvjesnog vremena pridružio se 


23 Isto. 

* Čapo-Žmegač, Jasna, Hrvatski uskrsni običaji, Golden marketing, Zagreb, 1997. 

5 Dragić, Marko, Poetika i povijest hrvatske usmene književnosti (Fakultetski udžbenik), Filozofski fakultet 
Sveučilišta u Splitu, Split, 2008., str. 175. 

26 Dragić, Marko, Veliki tjedan u crkveno-pučkoj baštini šibenskoga zaleđa, Titius, 8, Filozofski fakultet Split, 
Split, 2015., str. 177-178. 

?7 Spomenuta Ana Nevenka Ban zvana Šima kazala mi je 2017. godine. 


franjevcima. Svoje ime je preuzeo od sv. Antuna Pustinjaka, zaštitnika franjevačke crkve. 
Ubrzo je otišao u Maroko propovijedati Kristovu vjeru, ali se tamo razbolio. Sveti Franjo je 
Antunu povjerio odgojni rad u franjevačkom redu. Antun se također okušao i u profesorskim 
vodama pa je tako bio profesor teologije u samostanu Santa Maria della Pugliola, a par godina 
nakon profesor bogoslovlja u južnoj Francuskoj u Montpellieru, Toulouseu i Puy-en-Velayu. 
Nakon smrti sv. Franje izabran je za provincijala Lombardijsko-Emilijanske provincije u Italiji. 
Sveti Antun ostavio je mnogo toga dobroga za sobom. Bio je pravi promicatelj Kristove vjere 


među pukom. Umro je 13. lipnja 1231. godine. Na taj dan se i danas slavi njegovo ime.% 


Brojne su legende vezane uz život sv. Antuna, ali i nakon njega. Jedna od njih je ona o 
tome kako je jednom prilikom sv. Antun držao propovijedi u jednom gradu i nije imao gdje 
spavati, pa ga je neki čovjek ugostio u svoju kuću. U jedno doba noći sv. Antun je odlučio 
moliti, a za to vrijeme domaćin je bio znatiželjan i provirio kroz vrata sobe te ugledao 
nevjerojatan prizor. Sv. Antun je klečao i u rukama držao malo dijete. To dijete je bio Isus koji 
je upozorio sv. Antuna da ga domaćin gleda pa se sv. Antun okrenuo prema prozoru i sam 
uvjerio u to. U tom trenutku dijete je iščeznulo, a sv. Antun je zamolio domaćina da nikome to 


ne ispriča dok on ne umre.?? 


2.3.2. Narodni običaji na blagdan sv. Ante 


Svako selo imalo je svoga zaštitnika, ali na dan blagdana sv. Ante priređivalo se veliko 
slavlje od mjesta do mjesta. Za proslavu toga dana pripremalo se cijele godine, pekli su se 
janjci, pilo se najbolje vino, okupljali su se ljudi te zajedno provodili vrijeme. Djevojke su se 
sređivale jer upravo na tim ,,dernecima“ upoznavali su se momci iz okolnih mjesta. Također se 
na takvim velikim slavljima plesalo tradicionalno kolo koje se prenosilo s koljena na koljeno 
gledajući i imitirajući starije. To je bila iznimna prilika da se stupi u kontakt sa suprotnim 


spolom te da se dokaže tko je od muškaraca dominantniji, a koja je od žena najspretnija. 


, Sveti Ante onda bi klali janje. Klali bi janje i kuvali bi, znaš nije bilo one...peći. Nije 
bilo onega frižidera da meteš meso, nego onda ispečeš, odma ispeci, skuvaj jajnje i 
onda...onda bi za svetog Antu došli ovako tetka, svojtina bi dolazila...bia je dernek 
oko crkve prije. Bilo je onih...bilo je deset dubaca oko crkve i tu bi bila ladovina i donili 
% Dragić, Marko, Štovanje sv. Antuna Padovanskoga u hrvatskoj crkveno-pučkoj baštini, Ethnologica Dalmatica 


25 (1), Etnografski muzej Split, 2018., str. 38-40. 
2 [sto. 


bi, ovi, prodavat one svega...bilo bi svega prodavali i...štandovi su bili i onda oko crkve 
se odalo, šetalo ka...i gledalo cure...i onda ono kolo šta je sad tu, širina oko crkve tu 
je se igralo kolo. Dođe ti momak ujiti te za ruku ajmo igrat, balaj tamo kolo igraj...to 
je bilo 'ko se kome svidia pa bi ga tako ujitia...Onda se je išlo doma, ručaš pa onda na 


dernek uveče... “9 


Na blagdan sv. Antuna mnoštvo vjernika hodočasti crkvama i kapelama posvećenim 
sv. Antunu. Neki vjernici bosonogi hodočaste. Nakon vjerskih obreda održavaju se velika 
narodna slavlja. U nekim običajima koji prate blagdan sv. Antuna opažaju se pretkršćanski 


elementi.?! 


2.3.3. Molitve 


U to vrijeme se vjerovalo ako se istinski moliš sv. Anti da će on uslišiti tvoje molitve. 
Molitve su se razlikovale od mjesta do mjesta. S vremenom su poprimale različite oblike i 
varijacije te su neke bile prošire, dok su druge bile sažete. Molitvom svetom Anti započinjao 
je radni dan, ali je njome i završavao.?? Najčešće se molilo za obitelj, zdravlje, stoku i usjeve. 
Osim molitvi ljudi su tom svetcu nastojali dokazati svoju ljubav 1 vjeru posteći i odričući se 


mnogih blagodati tadašnjega doba. 

Spomeni se, sveti Ante, 

da si uvijek pomaga i tješija 

sve koji su se tebi utjecali 

u svojim potrebama. 

S čvrstim pouzdanjem 

preporučan se i ja 

tvom moćnom zagovoru kod Boga. 

Ne odbi moje prošnje 
30 Spomenuta Ana Nevenka Ban zvana Šima kazala mi je 2017. godine. 
3! Dragić, Marko, Štovanje sv. Antuna Padovanskoga u hrvatskoj crkveno-pučkoj baštini, Ethnologica Dalmatica 


25 (1), Etnografski muzej Split, 2018., str. 64. 
3? [sto. 

i svojin posredovanjen kod Boga isprosi mi 
- ako je za dobro moje duše - milost... 

za koju te molin. 

Pomozi mi u ovoj mojoj potribi i nevolji! 
Blagoslovi mene, moj rad, 

moju obitelj i sve moje drage, 

čuvaj nas od bolesti i pogibelji duše i tila! 


Sve nas kripi da u boli i kušnji 


ostanemo čvrsti u vjeri i ustrajni u ljubavi. Amen.?? 


2.4. — Sveti Ilija 


»Za Iliju isto bi bilo ljudi...a bilo je ono gostiju, malo više gostiju. Isto bi se kuvalo i 
onda bi se okupljalo doli... svojtina bi došla na ručak pa bi bili skupa svi... Veliko je 


sve to bilo. Cilo selo bi se okupilo. “** 


S obzirom da je za svako mjesto karakteristično štovanje različitih svetaca, tako se u 
selu Ugljane ponajviše slavilo na blagdane svetaca Sv. Ante i Sv. Ilije. Za blagdan Sv. Ilije bilo 
je karakteristično okupljanje obitelji i rodbine na ručku nakon kojeg je slijedio odlazak na 
slavlje. To su bile izvrsne prilike na kojima su se ljudi povezivali te su muškarci mogli upoznati 
svoje buduće žene. Prodavao se nakit, oruđe, drvenarija i sve što je moglo poslužiti u 
kućanstvu. Svi iz mjesta bi se okupili u ranijim satima kod crkve, a kasnije je glavnim mjestom 


okupljanja bio centar Ugljana. Slavilo se 1 igralo do kasnih sati. 


» Ti derneci su ti bili za svakoga sveca. A Sveti Ante i Ilija i Nova Godina su ti bili pravi 
derneci na selu. Onda bi to posli mise, kad bi završila misa i posli ručka onda bi 
popodne se izašlo onda bi svi bili iz svih sela iz Ugljana. Svih prezimena, to bi se skupilo 


svita more. Onda bi šetali, to ti je bilo ko sad šetnica na Rivi. Gore dole. Sad ti je bila 


33 Dragić, Marko, Štovanje sv. Antuna Padovanskoga u hrvatskoj crkveno-pučkoj baštini, Ethnologica Dalmatica 
25 (1), Etnografski muzej Split, 2018., str. 58. 
4 Spomenuta Ana Nevenka Ban zvana Šima kazala mi je 2017. godine. 

jedna od kilometar, a ne znan ni ja koliko i onda ti se njome šetalo. I onda ako bi ti se 
ko svidia onda se priključiš u šetnju i onda šetaš. Uvik bi bilo nošnji kola, svako selo je 
imalo te svoje nošnje. Onda bi se tako malo zaplesalo. To se znalo čin mrak padne išlo 
se lagano doma. To je bilo dok se vidilo bi trajalo, a onda posli ovi stariji po 
gostionama, a eto nas mlađe gostione nisu privlačile. To su samo gostione bile za muške 
i za pušiti pit. To mi je onda bilo glupo. Ženske uopće tu nisu ulazile. Tu su ti se igrale 
karte i to. Nisan ja baš puno ni bia tamo. Ja san rano počea trenirat pa bi stalno iša, 
Split-Sinj. A i kad bi izaša, iša si u Sinj. A vraća bi se kad ti je bia zadnji bus, u sedan. 


Ništa to nije bilo specijalno. “> 


2.5. Velika Gospa 


Blagdan Velike Gospe slavi se 15. kolovoza svake godine. To je dan na koji se slavi 
uznesenje Blažene Djevice Marije na nebo. U narodu se smatra da je Gospa za ondašnji narod 
učinila mnogo. Kako bi joj se odužili, odlučili su na njezinu sliku okruniti zlatnom krunom 


koja je i danas krasi. 


»Nakon krunidbe s Gospinom slikom uslijedila je procesija iz grada oko gradskih 
bedema. Sudjelovalo je mnoštvo naroda sa svojim harambašama i serdarima. Pobožni 
je puk od radosti i veselja plakao. Po bedemima su bili poredani mnogobrojni barjaci, 
a iz mužara se stalno pucalo. Misnici su pjevali pjesmu Ave maris stella (Zdravo 
zvijezdo mora). Obišavši sav grad, slika Gospe Sinjske unesena je u crkvu. Prije 


stavljanja na oltar biskup joj je dao blagoslov. “5% 


Ono što je zanimljivo kod Gospe Sinjske jest da se smatra ona mijenja ekspresiju lica 
ovisno o tome je li nečija molitva uslišena ili ne. Narod se želio odužiti Gospi za sve i u nadi 
da usliši njihove molitve mnogo su ulagali u Gospin oltar. Iako ni sami nisu imali za potrebe 
svoga života, važno je bilo da Gospa bude uzvišena i prikazana dostojno, onako kako i spada. 
Kupovale su se kandile, kaleži, kadionice, svijećnjaci, cvjetovi, križeve, misne tablice, sve od 


srebra." 


35 Spomenuti Davor Ban kazao mi je 2017. godine. 

%& Dragić, Marko, Legende i svjedočanstva o čudotvornoj slici Gospe Sinjske, Croatica et Slavica Iadertina 12 (1), 
Sveučilište u Zadru, Odjel za kroatistiku i slavistiku, Zadar, 2016., str. 167. 

37 Isto, str. 168. 

Nekada se tijekom cijele godine odlazilo na hodočašće iz svih krajeva Hrvatske i Bosne 
i Hercegovine kako bi se odala počast Gospi Sinjskoj. Tada je hodočašće bilo mnogo teže za 
razliku od danas jer je u nekim slučajevima ljudima jedini orijentir predstavljala zvijezda 
sjevernjača.š Bila je to prigoda za susrete i upoznavanja, za razgovore i dogovore, poznanstva 
i ljubavi. Po sinjskim ulicama i pijacama tada je vladala posebna živost pjevalo se i razgovaralo, 


trgovalo i prodavalo, ugovaralo i ljubilo.?? 


, Prema nepisanomu dogovoru ramskih i sinjskih fratara Velika Gospa slavi se u Sinju 
kada onamo među mnogobrojnim hodočasnicima hodočaste Ramljaci, a Mala Gospa 
slavi se u Rami kamo hodočaste Sinjani, Hrvati iz lašvansko-lepeničkoga kraja i drugih 
krajeva iz Bosne, Livna, Duvna, Konjica, Hercegovine, Hrvatske. Hodočasnici polaze 


večer uoči Velike Gospe odnosno Male Gospe. “#9 


I danas se odlazi na hodočašće odlazi u Sinj. Blagdan Velike Gospe slavi se na veliko. 
Toga dana Sinj postaje centar glavnih zbivanja i okupljanja ljudi svih krajeva. Jede se i pije, 


sve u slavu Gospe Sinjske. Nekoć je to bilo isto kao i danas, ali u mnogo većim rasponima. 


3. Udvaranje i vjenčanje 


Nekoć su momci iz drugih sela dolazili u posjete kako bi odmjeravali i upoznavali cure. 
U to vrijeme se smatralo da su cure od četrnaest do šesnaest godina spremne za udaju. Od 
muškaraca se očekivalo da sami potraže cure spremne za udaju i potrude se osvojiti je. S 
obzirom da su djevojke pazile na svoj ugled i ugled svoje obitelji, muškarci su trebali biti vrlo 
pažljivi i domišljati u osvajanju istih. Djevojka si nije smjela dopustiti da ispadne laka, ali 


ujedno je morala paziti da u potpunosti ne odbije muškarca. 


»Onda bi ti dolazili momci na silo. To ti je ka udvaranje djevojci. Znalo je to i priko 
dana bit. Znači ja bi iša čuvat ovce sa ovon Dragicom. Pustili bi ovce. A ovi bi iz 
Čaporica doša kod nje biciklon. A ja nisan ni moga zajašit biciklu nego san ono...on bi 


meni da, ja bi gušta i uzea biciklu. Nisan ja zna vozit nego to na jednoj nozi, guran po 


% Dragić, Marko, Legende i svjedočanstva o čudotvornoj slici Gospe Sinjske, Croatica et Slavica Iadertina 12 
(1), Sveučilište u Zadru, Odjel za kroatistiku i slavistiku, Zadar, 2016., str. 169. 

% Bošković, Ivan, Markovićev Sinj i njegovo slavlje kao odrednica identiteta sinjskoga/cetinskoga kraja, Croatica 
et Slavica Iadertina, Vol. 10, No 11/1, Odjel za kroatistiku i slavistiku, Sveučilišta u Zadru, Zadar, 2015., str. 143. 
“ Dragić, Marko, Legende i svjedočanstva o čudotvornoj slici Gospe Sinjske, Croatica et Slavica Iadertina 12 (1), 
Sveučilište u Zadru, Odjel za kroatistiku i slavistiku, Zadar, 2016., str. 168. 

onome put. Ko da je bia...Bogati to je bia makadam, štramputice. Onda bi ti se oni 
mazili, briga mene, ja mali i uzea biciklu i guraj. Ma đavla su ljubovali, to je bilo neš 
ti...Ali tako je bilo, ja bi voza biciklu, iša bi vratit ovce, ako uđe u ditelinu ili negdi ovca 


onda ideš je vratit, a oni bi pričali... “# 


Kada je muškarac upoznao djevojku koju je želio vjenčati morao je obaviti još par 
koraka do samog vjenčanja. Predati svoju kćer, sestru ili nećakinju u tuđe ruke nije bila mala 
stvar. Trebalo je dokazati da je on uistinu voli i da je spreman s njom živjeti. To se najbolje 
vidjelo kada je muškarac došao u posjet svojoj djevojci i njezinoj obitelji u društvu svojih 
prijatelja. Taktički se to odigravalo jer tada u samom centru pažnje nije bio muškarac, već i 


njegovi prijatelji koji su odvraćali pozornost roditeljima i rodbini. 


»A sila su bila posli, kad si bia stariji onda si iša. Onda bi rekli ajmo kod cure, al to bi 
išlo više nas. Recimo ako se nekome neka cura svidila onda bi išlo nas tri, četiri, pet. A 
jedan je bia s njon. A onda bi mi došli i sidili. Silo ti se zvalo, ti dođeš u kuću kod te 
cure i sidiš s njenim roditeljima. A on bi s curon izaša vani ili u hodnik, zavisi kako je 
bilo vrime. Onda bi on s njon priča. A mi bi se zabavljali sa njezinima. A momak bi s 


curon priča. “+ 


U vremenu pred samo vjenčanje muškarci su se okupljali i provodili vrijeme zajedno 
kako bi mladoženji skrenuli misli s vjenčanja. Nije to bilo ništa drugačije od svih ostalih večeri 
kada su se okupljali, ali su time odavali počast mladoženji koji je stupao u suživot sa svojom 


izabranicom. 


» Dolazili bi prvo na silo bilo suboton il nediljon, bili momci...Dođi na silo uvečer i 
onda sidi i...A kad je bilo prid vinčanje onda bi...e on je više puta dolazia na silo dakud 
je. Dolazili bi i njegovi prijatelji tako je Stipe dolazia, pokojni Miško dolazia, ovi Nikola 
je dolazija, svi ka ono došli onda bi, onda ošli ća ono na drugo misto na silo i šta ja 
znan onda. Eto ti... Onda se ložila vatra na kominu, onda sidi oko vatre, skupi se. Onda 
igraju namure kad ih ima puno, igraju šudarić smotaju pa onda daju one đavle i eto 


ti...koji izgubi onda smota nekako šudarić, ono šudar, onda udri po ruci ako izgubi...“ 


Na sami dan vjenčanja postojao je niz običaja koji su se izvodili zavisno od sela do sela. 


U selu Ugljane običaj je bio prepriječiti put mladoženji i njegovoj strani obitelji te naplatiti 


“I Spomenuti Davor Ban kazao mi je 2017. godine. 
+ [sto. 
43 Isto. 

ulaz u selo i put do mlade. Za takav pothvat bio je zadužen jedan stariji muškarac iz tog sela 
koji je morao dobro naplatiti mladu. Ono što je mladoženja donosio kao miraz za mladu 


najčešće su bila kvalitetna hrana i piće. 


» Taj Spajo Kutleša on ti je uvik s magarcon bija i onda bi ti svaki pir on iša sa njin po 
selu tražit mladu. I onda bi ti on izaša ispred sela, pesto metara, ne znan, kilometar 
biće. I onda bi ti on pripričia put s magaretom. I onda bi ti se donilo rakije i to ka platiš 
da uđeš u selo. To je bila ka barikada, moraš nešto platit da bi te on pustija da uđeš po 
mladu u selo. A to su bili običaji, mi smo bili mali onda bi mi guštali bit s njima tamo. 
Onda bi one jenge, a jenge su ti bile djeveruše, bile su ti obučene nošnje. Imali su ti one 
torbe od...to mi zovemo zobnica. Šarene one torbe. Te su ti bile pune bombona. I onda 
bi ti se bacali bomboni pa ti tamo vataj. A unutra bomboni, bajami, orasi, a svašta. 
Onda bi mi guštali. Samo lovaj...Onda bi trčali mi ka mulci. Al je bilo auta? Vraga, 


nije se to s autima se išlo. Onda bi ti bija kar, onda bi mi trčali za mladom. Ono ispratiš 


o ee44 
je... 


Trebalo se i pripremiti za bračni život. Jastučnice, posteljina, ručnici i drugo, sve je to 
bilo potrebno pripremiti i unijeti u bračnu sobu prije samog vjenčanja. Stoga se taj čin i 


provodio dan prije samog vjenčanja. 


E za vinčanje se cura sprimala imala je robe i sukanaca, onda su se sukanci nosili. 
Slabo su deke nosili. Sukanci, sukanci onda mutapi neki i lancuna. Kad san se ja udala 
nisan imala di šta kupit, nije bilo robe, nije ništa. Dobila četiri lancuna bila. To smo 
imali škrinje pa bi stavili, znaš, onda bi robu stavili u škrinje, a to bi, kad bi došli po 
škrinje oni...onda tu robu sukance i one to je bilo na vrh škrinje, ne zatvoreno, nego na 
vrh da se vidi. I onda ona slamnica, al je bilo ka sad one...nego od kukuruza, kad 
kukuruz lepuša i onda onu lepušinu i onda kupili ovi...ja kupila ovi...za slamnicu...onu 
debelu robu, znaš, i onda ušili, i onda se tu lepušinu napuni slamnicu i onda to...I to je 
bia bračni krevet. Onda robu tu složiš kad škrinje tu iđu...e a roba je išla nediljon, a 
vinčanje je išlo ponediljkon. Ponediljkon uvik bi vinčanje bilo. U crkvi. U nedilju bi 
išle škrinje, to roba ta. A to bi doveli sa karon... S ton robon ne bi išli kući, pratili bi 
do crkve i tako i onda mi bi se vratili, a roba bi otišla. Gonili robu tamo oni svekar, 


svekrva... Vamo davali ko ima. Mlada ne bi išla, onda bi samo do crkve ka ispratili i 


“4 Spomenuti Davor Ban kazao mi je 2017. godine. 

onda oni Burazin, Ivin svekar, on je gonia i svate moje i škrinje prije i bija kum vinčani. 
U crkvi. A kad bi se mlada sređivala onda je bia sadap neki pa je bila kuća neka pletena, 
znaš, i onda putale gori kruna ona i one kurdele zada. Kad su došli svati doša je i 
mladoženja pa smo onda išli u crkvu. U crkvi se vinčali i nije se ljubilo ka sada. Ma 
kakvi. Nije se ljubilo ni kad je pop završia sa mison. Nije, nije...Tu je na vlaki igralo 
kolo, onda došli tu igrali kolo onda nas se skupilo iz sela. Skupili se, onda se tu malo 
igralo, bacale jabuke priko kužine, uvik...i tako. Šta je bilo, šta ja znan za ručak malo 
bolje. Pivalo se. Onda bi došli pa počeli kopat komin. Onda se ja morala iskopivat, 
onda in ja dala bičve il štagod. Jer ako praviš štetu štogod po kući, mlada mora iskupit. 


A oni došli, uzeli maklin pa počeli komin kopat. “* 


3.1. Rera 


Rera je izvorna pjesma Cetinskog kraja. Iako su muškarci uvijek bili ti koji su je 


započinjali na raznim događanjima, treba naglasiti da su 1 žene također pjevale reru. Njena 


glavna karakteristika je to što ona predstavljala dvoglasno grleno pjevanje. S obzirom na boju 


glasa muškarci su na tom području dominirali te su je pjevali naglašavajući religioznu i 


svjetovnu, a najčešće i podrugljivu tematiku.“ 


Za potrebe izvođenja rere pjevalo se punim glasom. Najčešće je započinjao jedan 


pjevač koji je vodio glavnu melodiju, dok su ga drugi pratili u dvoglasju. Rera se osmišljavala 


u danom trenutku te su najzabavnije bile one kojim su se provocirali muškarci i žene. Pjevale 


su se tijekom rada te za vrijeme raznih događanja 1 blagdana. Uvijek je bilo poželjno da se 


skupi masa ljudi ispred kojih bi se one izvodile.“ 


U mom selo pivaju se rere, 


jedan piva, a drugi se dere. 


Mala moja na Zelovu živi, 


lule pravi i kamiše krivi. 


#5 Spomenuta Ana Nevenka Ban zvana Šima kazala mi je 2017. godine. 
“6 Dragić, Marko, Suvremena etnografija usmenih lirskih pjesama u Ogorju i okolici, Župa Ogorje (Putovima 
života i vjere između Svilaje i Moseća), Kulturni sabor Zagore et. alt., Split, 2017., str. 499-522. 


47 Isto. 

U mog strica blesava junica, 


kiša pada, ona se obada. 


Kolika je u mog strica ćuna, 
nema takvog u Bosni krakuna. 


Mala moja frižideru stari, 


u tebi se moje meso kvari.“ 


Nekad rera nije imala smisla, pjevala se samo da se pjeva. Kako joj tematika nije bila 
ograničena, pjevalo se o svemu. Najbolje su prolazile one koje su bile šašave i u potpunosti 


nepovezane. 


U kući joj cripulja crvena, 


ona ima starijih sestara. 


Ja kroz selo na me pasi laju, 


na kraj sela ubi me matunon. 


Setan selon, oko mene cure, 


iden kući, kasna mi je ura.“ 


4. Svakodnevni život 


Život u selu Ugljane bio je sve, samo ne dosadan. Bilo je dana kada su slavili, jeli i pili, 
ali jednako tako bilo je i dana kada su marljivo radili. S obzirom na to da se u Ugljanima skoro 
svaka kuća bavila uzgojem domaćih životinja, a s time i poljoprivredom, važno je naglasiti 
kako je kod njih svaki dan bio radni. Cijela obitelj je sudjelovala u ovim obvezama. Ustajalo 


se u ranu zoru, ponekad se ne bi odlazilo u školu te se žurilo kući kako bi se odradio ostatak 


obaveza toga dana. 


“8 Spomenuta Ana Nevenka Ban zvana Šima kazala mi je 2017. godine. 
# Isto. 

, Pšenica kad bi se kosila onda bi ja i brat išli. Kad bi bila kosidba onda bi išli. Čaća bi 
posija, mater bi to kupila, a ja i brat ono grabili, kupili klas. I tako. Onda bi se to donilo na 
guvno, onda bi to prije se konjima posli sa traktoron. Tu pšenicu su odvajalo od slame te. Da 
bude pšenica sama odvajalo se to, znaš ono, u klasu. Onda bi to traktor u guvnu, to ti je oni 
krug betonski, ispod kuće, onda bi tu traktor prolazia onda bi se to odvajalo. Ćaća, kad bi puva 
neki vitar onda bi to baca u zrak onda bi to, oni lagani listići, to bi išlo ća, padala bi samo 
onda bi pšenica. To se zove vijanje, reklo bi se idemo vijat žito. Onda bi to baca u zrak, a vitar 


ti nosi. A pšenica pada doli. “>? 


S obzirom da su Ugljane, konkretno zaseok Bani, vrlo malo mjesto, mještani su oduvijek 
bili u bliskim odnosima jedni s drugima. Upravo zbog takvih prijateljskih odnosa uvijek su 
pomagali jedni drugima i zajedno sudjelovali u radnim akcijama. Bili su malo mjesto s velikim 


SICEM. 


I radne akcije su ti bile. Nema to kad bi neko naliva teracu, to bi iz svih sela došli 
pomagat. Nije to onda bilo plaćat meštre. Oni miša, oni baca stine, oni... To su svi 


sudjelovali pomagat jedni drugima. “*! 


Bilo je dana kada se i uživalo, kada su se mladi okupljali i zajedno provodili vrijeme uz 
priču i igre. Neke od najčešćih igara bile su franje, balote i karte. Osim mladih, te su igre igrali 


i stariji koji su se naknadno pridruživali. 


,lgralo se tada na franje...ono dođeš i petom izbušiš dvi rupe na travi, na pijesku. Onda 
imaš one franjice, male pikulice, franjice, znaš, od stakla. I onda igraš na franje. Ko uvalja 
u rupu ili gađa u franju onda igraš po franju, ako dobiješ, pogodiš onda dobiješ jednu 


franju.“*? 


4.1. Oblačenje 


Za razliku od danas u prijašnje vrijeme oblačenje je ujedno označavalo i status 
pojedinog momka ili cure u selu. S obzirom da su momci u oblačenju uvijek bili jednostavni, 


ne čudi što se njihova odjeća sastojala od hlača (najčešće tamnih boja) te bijelih košulja. U 


% Spomenuti Davor Ban kazao mi je 2017. godine. 
S! Isto. 
5? [sto. 

Dalmatinskoj Zagori specifično je to što su imali i kape na glavama te pojaseve koji su 


određivali njihovu funkciju u društvu. 


Kod žena se to znatno razlikovalo. Žene su nosile crne suknje, bijele košulje i prsluke. 
Zavisno o godišnjem dobu, oblačile su džempere i čarape. Kako bi se razlikovalo udanu od 
slobodne žene postojale određene sitnice u oblačenju koje su odavale ženin status. Najčešće se 
radilo o pokrivalu za glavu koje je označavalo udanu ženu, ali osim toga nosile su se i pregače 
određenih boja koje su također to naglašavale. Kako bi naglasili da je žena zauzeta tj. već 
odabrana, momci su stavljali ogrlice na vratove žena. Takve ogrlice bile su rađene od konopa 
na kojem su bili naslagani orasi. Ovim je prikazana svakodnevna odjeća muškarca i žene, ali 


kao danas uvijek je postojala nekakva svečana prigoda za koju se ljepše oblačilo. 


,Ja san uvik nosila onu kotulu i ovu gori, znaš vako, džeper i jakete vako. A za u crkvu 
vako bolju noviju...iman i sad ja krožac eeee to se nosija krožac kad se udava i traveršu pa 
iman traveršu šarenu, iman onu kotulu isto za obuć. Kad san se udavala oni je krožac bia 
ka oni je lipi, a ono smo nosili robu svakaku šarajuću, bilu, bilguze i tako...A grotulje, ti 
su se nosile na derneku kad momak zabiri curu, onda joj uzme oraja i pribaci na nju 
znaš ...priko glave. Eee, a ona nosi marame pa mora priko toga. To ti znači da ju je momak 
Pikira i eeee....Oni kada ju je zaručija bacia je grotulje na nje i onda dođe njegova svojtina 
i onda meče ti grotulje svak da...digod nisi moga stavit više kad baci svak čudo grotulja 
ono glave...to bi pribacia momak pa svi njegovi, cila njegova svojtina, mater, otac, brat i 


oni.“ 


5. Pučke pjesme 


Jozo je jedan od starosjedioca Ugljana. Toliko očaran svojim krajem i ljubavi prema njemu 
napisao je, tijekom svoga života, velik dio pjesama o njemu. To je veliko bogatstvo Ugljana 
jer je upravo u njima prikazao tradiciju i običaje na vrlo humorističan način. Također je pisao 


i još uvijek piše vrlo sjetne, lijepe 1 ljubavlju prožete pjesme. 


Pjesme općenito mogu imati različite teme i najbrojnija su usmenoknjiževna vrsta. 


Obuhvaćaju vjersku i svjetovnu liriku.** Nadalje, kao jednu od bitnijih stvari treba napomenuti 


*3 Spomenuta Ana Nevenka Ban zvana Šima kazala mi je 2017. godine. 
4 Dragić, Marko, Hrvatska usmena književnost Bosne i Hercegovine, lirika, epika, retorika, MH u Sarajevu, HKD 
Napredak Sarajevo, Sarajevo, 2006., str. 31. 

da treba njegovati sve zastarjele riječi te izvorni govor jer kao što i sam Delorko navodi život 


čistog jezika oživljuje i živi samo od čiste misli i osjećaja.?> 


U pjesmama koje slijede autor nije mario za tim da pjesme ukrasi stilskim izražajnim 
sredstvima i slikama, već je važnost usmjerio na poruke koje je želio prenijeti čitatelju. U nekim 
pjesmama progovara o rodoljublju, dok u drugim o šaljivim situacijama suptilno opisujući 
svakodnevni život. Pjesme nisu odjeljenje strofama, već su napisane kao jedna cjelina. Stihovi 
su napisani u dvanaestercu, desetercu ili osmercu te su povezani parnom rimom. Najčešće se 


cijela bit pjesme sažima u jednoj ključnoj riječi. 


5.1. Ugljane 


Pjesma Ugljane govori o ljubavi prema svom rodnom kraju. Toliki značaj je pridan 
rodnom mjestu da pjesma započinje i završava s istom riječju, Ugljane. U pjesmi se blago ističe 
činjenica da je svugdje lijepo i da u svijetu mnogo toga treba vidjeti i obići, ali da se svoj rodni 
kraj ne smije zaboraviti, on se nosi u srcu. Autor naglašava da je to mjesto njegovih predaka te 
da osjeća potrebu vratiti se da utaži tu želju. Velika važnost leži u poruci koju ova pjesma nosi, 
a to je da se ne smiju zaboraviti svoji korijeni. Pjesma je kratka, napisana u četrnaest stihova 


povezanih parnom rimom, ali je sva bit u njoj sažeta. 


Ugljane 

Poleti mi sokole visoko 

pa nek vidi tvoje oštro oko. 
Poleti mi s planine Mosora 
i pogledaj šta se vidit mora. 
Ireci mi prijatelju mio 

di mi se je zavičaj sakrio. 


Nije ti se zavičaj sakrio 


*5 Usp. Narodne lirske pjesme, priredio Olinko Delorko, PSHK, knjiga 23, Zora, MH, Zagreb, 1963. 


20 


već je onde di je uvik bio. 

I još uvik tu ponosno stoji 
tamo di su pradidovi tvoji. 

U to misto mene vuče želja 

to je selo mojih roditelja. 

Di no grče orle i gavrane 


moje selo zovu se UGLJANE. 


5.2. Moj narod Ugljanski 


U pjesmi Moj narod Ugljanski pozdravlja se veličina Ugljanskog naroda. Taj je narod 
prikazan kao vrlo vrijedan narod koji je cijeli život pod okriljem svetaca živio uredan život. S 
obzirom da se vremena mijenjaju sve više ljudi odlazi te mlade generacije odlaze u gradove i 
ostaju u njima živjeti. Ova pjesma je naglašen vapaj i molba za sve mlade ljude čiji su korijeni 
u Ugljanima da se vrate i da očuvaju tradiciju, da Ugljane kao i u ono vrijeme budu narod 
vrijedan Božje milosti. Autor u predzadnjem stihu ističe riječ običaji kako bi naglasio da se 


običaji ne mogu sami očuvati, potrebni su ljudi i potrebna je ljubav. 


Moj narod Ugljanski 
Pričala mi moja stara baka 
o životu ugljanskih težaka. 
O životu tog hrvatskog puka 
šta ga čuva i Božija ruka. 
Šta ga čuva Isus i Marija 
Sveti Ante i sveti Ilija. 

Moj unuče nek te srića prati 
na Ugljane ti se svoje vrati. 

I nastavi onde di smo stali 
daneumrunašiobičaji. 


Pozdrav Ugljanskome puku. 


5.3. Selo s kamenjara! 


Ova pjesma uzdiže Ugljanski kraj te s mnogo žara progovara o istom. Autor dva puta 
u pjesmi ponavlja isti stih kako bi naglasio da je to njegovo rodno mjesto i kako se on njime 
diči. On opisuje i mjesta pokraj Ugljana, ali za nijednim ne izgara koliko za Ugljanima. Stići 


do njega glavni je cilj istaknut u zadnjem stihu. 


Selo s kamenjara! 

U sjećanju mome, još mi slika stoji 
moga rodnog sela, pradidova moji. 
Pismu pivan s puno žara 

jednom selu s kamenjara. 

Budite mi svi veselo 

Ugljane su moje selo. 

Budite mi svi veselo 

Ugljane su moje selo. 

Kada krenem ja kroz Drage 

oko mene sve je drača. 

Nema onog povjetarca 

da pošalje medovača. 

Na runjiku brate stojim 


cili nuga ispri mene. 

Ta mi slika i dan danas 
budi stare uspomene. 

Sa Prisoja kad pogledam 
Kopršnica mirno spava 

i razdolje u samoći 

s njom se tiho razgovara. 
Oko srca mog je tuga 

kad sa Zlaca gledam rode. 
Da je doći do Cetine 


i napiti se ladne vode. 


5.4. Ugljanski starac 


Vile su najčešće mitsko biće u hrvatskoj mitologiji. U narodu su najčešće opisane kao 
ljepotice s nadnaravnim moćima koje imaju duge bijele haljine, duge zlatne kose te modre ili 
plave oči. Vile mogu biti dobre ili zle, ovisno o tome kako su se ljudi odnosili prema njima. 


One su često pomagale junacima te zavodile mladiće tako da su im dolazile u snu, a u selu su 


se pojavljivale samo noću.*$ 


Ugljanski starac 

Zove vila starca ugljanskoga 
da se digne iz groba hladnoga. 
Da se digne i pogleda malo 


šta je njemu od sela ostalo. 


% Dragić, Marko, Vile u tradicijskim pričama šibenskoga zaleđa, Suvremena pitanja, časopis za prosvjetu i 
kulturu, XIII, 25, Mostar, 2018., str. 135-137. 

A starac joj tužno odgovara 
ne budi me posesrtino stara. 
Sama znadeš Hrvatice vilo 
da je moje istrunulo tilo. 
Rasute su sada kosti moje 

u kompletu više mi ne stoje. 
A duša mi napaćena stara 
vjekovima na nebu odmara. 


Šta bi tebi ovakav trebao 


šta me budiš kad sam ti zaspao. 


Ako imaš vilo problem koji 
pomoće ti svi potomci moji. 
Mene pusti da na miru spavam 
i grobnici stoljetnoj odmaram. 
A vila mu tužno pričat stade 
šta ti starče svi potomci rade. 
Jer ih nemaš ko šume u gaju 
nit se žene nit se udavaju. 
Punim plućima selo ti ne diše 
jer se mnogi svuda iseliše. 

Pa te molim starče ponositi 
dajmo skupa njizi pribrojiti. 

I poruku ti ćeš njima dati 


da bi moga mirno počivati. 

Neka čuju ono šta bi smjeli 
nek se slijede svi tvoji apeli. 
Kad je starac vilu razumio 

iz groba se hladnoga dignio. 
Pa pogleda na svoje Ugljane 
još ga više zaboliše rane. 
Vidio je šta nije pošteno 
svako selo skoro napušteno. 
A najviše srce mu se para 
svaka kuća koja se obara. 
Još ga više zabolila glava 
šta je prazna njegova grbava. 
Bol u grudim sad mu je jaka 
jer tu nema svojih potomaka. 
Cili nuga starac je vidia 

pa je suzu iz oka pustia. 

Nije ono šta je nekad bilo 
njegovo je potrošeno tilo. 


Vidio je samo tužnu sliku 


s vilom sideć na svom runjiku. 


Reče vila tako stvari stoje 
pa ga vodi na svoje prisoje. 
Starac gazi teškoga koraka 


žao mu je svojih potomaka. 

Jer je stanje u razdolju isto 
i ovo je napušteno misto. 


I sva sela šta su pod prisojom 


žali starac za sudbinom svojom. 


Pa kad je on smogao snage 
pođe gledat uz Ugljane Drage. 
Sa Zlaca je sve dobro vidio 
cilo vrime nemiran je bio. 

Pa je stara zadrhtala ruka 
nema nigdi njegovih unuka. 
Njegovo je stablo posičeno 
još do sada to nije viđeno. 

Pa zamoli vilu Hrvaticu 

da pozove svu ugljansku dicu. 
Jer bi i on sve ih dozivao 

da ga nije stari glas izdao. 
Tad je vila braću dozivala 
ina jedno misto ih skupila. 
Pa je starac ispred sviju stao 
i svima im od tuge rekao. 
Dragi moji svi potomci mili 
nije dobro šta ste učinili. 

Ta spoznaja moju dušu guši 


pustili ste da se kuća ruši. 

I otišli glavom bez obzira 

vaša gesta u srce me dira. 

Nit se čuju pisme od kosaca 

nit ima krava ni ovaca. 

Niko s nikim više ne govori 

jer su prazni svake kuće dvori. 
Nit se slave derneci nit slavlja 
to pitanje vama se postavlja. 
Dolazite samo na sprovode 

kad nekoga Svetom Anti vode. 
Sve vas molim kao dragog Boga 
među vama nek bude sloga. 

To vas moli ugljanska starina 
prenesite sa oca na sina. 

Vratite se na svoje Ugljane 
neka budu procvitane grane. 

Os stoljetnog stabla ugljanskoga 
i naroda moga hrvatskoga. 
Vratite se jer to moram znati 


dabimogamirnoPOČIVATI. 


5.5. Svekrva i nevista 


U pjesmi Svekrva i nevista na vrlo šaljiv način prikazan je odnos dviju žena. S jedne 
strane prikazana je svekrva koja je marljiva žena, već iskusna u svojoj obiteljskoj ulozi te željna 


prenijeti znanje koje posjeduje na svoju nasljednicu. Nasuprot njoj ističe se nevista koja kao 

mlada žena tek pridošla u novu obitelj odbija i odgađa izvršiti svoje obveze. Autor je vrlo 
šaljivo prikazao situaciju koja je svakidašnja i u današnjem svijetu. Već od davnih dana isticalo 
se koliko je teško kada više žena živi pod istim krovom, a k tome i ako dijele istog muškarca, 
sina/muža. U ovoj pjesmi vidljiva je razlika u generacijama te u odnosu staro-mlado. Kroz 
cijelu pjesmu na vrlo suptilan način istaknute su obveze žena tj. njihova zaduženja koja trebaju 
izvršiti u danu. Iz svega toga može se zaključiti kako je uloga žena u obitelji bila od iznimne 
važnosti. Pišući ovu pjesmu autor se nije zamarao posebnim stilskim figurama i izrazima, već 


je u prvom planu želio prikazati suživot dviju žena. 


Svekrva i nevista 

Posli svata i svadbenoga pira 
ni svekrva sada nema mira. 
Sa neviston reći ću van bolje 
počele su velike nevolje. 

Prvo jutro rano se ustade 
ode vidit šta mladenci rade. 
Svoju snaju odma jutron zove 
da joj dade instrukcije nove. 
Mila neko biće meni drago 
ustani se i namiri blago. 
Pomuzi mi u pojati kravu 
podaj prascin svu zelenu travu. 
I iskidaj ispod njizin gnjoja 
to učini mila neko moja. 

Kad izađeš iz našeg svinjca 


uputi se putem kokošinjca. 

I kokoši pusti mi iz štale 

pa pokupi koje vidiš janje. 

A nevista iz kreveta viče 

otaj problem mene se ne tiče. 
Ne pilaj me oko toga sada 


za to radit ja san ipak mlada. 


Već me pusti da na miru spavan 


u krevetu još malo odmaran. 
Kad je došlo oko dvanest sati 
nevista se počne ustajati. 
Kad se digla bile su joj želje 
dok je svoje brisala krmelje. 
Pa doziva svoju svekrvicu 
da joj crnu napravi kavicu. 
I cigaru kad bi naći tila 

jer je svoje sinoć ispušila. 
Pola sata još je malo stala 
dok se cila nije našminkala. 
Za sto side kavu poče piti 
svekrva joj stade govoriti. 
Ja od rada sada neman mira 
ajde malo oguli krumpira. 


To će moći tvoje zlatne ruke 


skuvaj ručak olakšaj mi muke. 

A nevista čengrizava biše 
nemoj meni govoriti više. 
Jadna s nožen ne zna da barata 
cili lak će otići sa nokata. 

I puknut će nokat koji veći 
nema mira mojoj novoj sreći. 
Svekrvice šta je takva hića 
ja ti moran otić do kafića. 
Kako ode u ponoć se vrati 
jadna majka sinu se obrati. 
Dragi sine jesil odma znao 
da se ženiš u šta si gledao. 
Bolje ti je iako si tija 


da se nisinikad ni ŽENIJA...... 


5.6. Bukara kruži 


U pjesmi Bukra kruži riječ je o bačvi vina i samom vinu kao sastavnici svakodnevnog 
života. Vino je odnosilo sve brige i probleme, bez toga se teško moglo preživjeti. Na neke stvari 
se iznimno pazilo davnih dana, tako se može reći da se osim na obitelj, stoku i usjeve uvijek 
pazilo i na vino. Autor naglašava kako u to vrijeme nije bilo problema s kakvim se susrećemo 
danas, bilo je mnogo manje bolesti, svađa i pohlepnosti. Najveći problemi ležali su u praznoj 


bukari vina i na praznom stolu. 

Bukara kruži 

Oj bukaro od smrekova drva 
tvoje obručima opasane duge 
stoljećima vino nude. 

Dva obruča tebe su stegla 
da nijedna kap nebi pobjegla. 
Vino se iz bačve točilo 

u bukari se nosilo 

za stolom se u krug pilo 
herpesa nije bilo. 

Oj bukaro od starina 

bez tebe sad života nema 

bez tebe su sad usta suha 
bez tebe je sad prazna duša. 
Tvoje duge je ljubilo 

staro i mlado 

napoila si mnoga 

žedna usta 

sada ti samo 

uspomena osta. 

Ej bukaro kad si prazna 
najteža si čoviku kazna. 

Ti si melem za sve muke 


kad te drže obje ruke. 

6. Zaključak 


Ovim završnim radom sam predstavila svoje korijene i običaje mjesta Ugljane. Treba 
biti iznimno ponosan što i dalje postoje ljudi koji su nekoć bili dio te prošlosti ili su njezin dio 
prenijeli na svoje potomke. Na njima je da pričaju, da prenose, da ne bi bila zaboravljena. Ako 


ne znaš tko si i odakle si, ako nisi upoznat sa svojom prošlošću onda kao da ni ne postojiš. 


Može se reći da se od mjesta do mjesta običaji i narodna vjerovanja razlikuju. Svi 
običaji nastali u prošlosti nastali su pod utjecajem drugih naroda ili pak nekih vjerskih 
uvjerenja. Važno je naglasiti kako su se neki običaji zadržali i do danas, posebno oni koji se 
dotiču proslava (vjenčanje, obilježavanje Uskrsa i Božića) 1 slavljenja svetaca. S druge strane 
neki su se izgubili ili promijenili, što 1 ne čudi s obzirom da je ovdje riječ o usmenoj 
književnosti. 

Sve su ove pjesme, povijesne predaje i pričanja iz života nastale prema istinitim 
pričama. Nekakva fabula je postojala, ali bez obzira što se ona vremenom izmjenjivala i dalje 
je dio prošlosti sačuvane makar u malom dijelu. Nema naroda bez svoje povijesti i tradicije. 
To je najveće blago koje treba prenositi s generacije na generaciju. Lijepo je pripadati negdje i 


bio dio nečega. Sada je na nama zadatak da se potrudimo budućim generacijama to približiti. 

Rječnik 


B 

balati — plesati 

bukara — drvena posuda za piće 
C 

cripulja — peka 

crnjaci — papuče od platna 

D 

dernek — seoska zabava 

G 

gange — pjesme 


grotulje — orasi poslagani na konopu 


(ogrlica) 


guvno — mjesto gdje se donosilo sijeno za 


konje 

I 

itniti — baciti 

J 

jenge — djeveruše 

K 

kamiš — zakrivljeno drvo na luli 
kar — zaprežno kolo 


komin — mjesto gdje se palila vatra i pekao 


kruh 


kotula — suknja 


krakun — željezni lokot 

krožac — prsluk 

kurdela — čvrti konop (uže) 

L 

lepušati — odvajati lišće od klipa kukuruza 
lepušina — listovi klipa kukuruza 

M 

maklin (mašklin) — alat za kopat 

matun — cigla 

mečati — stavljati 

mutapi — pokrivalo bez rukava (plet) 

N 

namure — igra s rukama (tzv. šijavica) 
naprtnjaci — papuče od platna 

nevista — sinova žena 

(0) 

obadati — divlje skakutati 

R 

rere — tradicionalno dalmatinsko pjevanje 
S 


slamnica — kukuruzna postava za spavanje 


(madrac) 


sukanac — debela deka 

Š 

šotane — široke suknje 
štramutice — mali puteljci 
šudarić — krpnena maramica 
šugaman — ručnik 

T 


traverša — pregača 


U 
Ujititi — uhvatiti 
V 


vlaka — širina u selu 


2 


zobnice — pletene, šarene torbe u kojima se 


često nalazio zob 

Sažetak 


Glavni cilj ovog rada bio je istražiti usmenu književnost u mjestu Ugljane i okolici. U 
ovom radu opisan je niz običaja vezanih uz crkveno-pučku baštinu, udvaranja i vjenčanja, 
svakodnevni život navedenog mjesta te su analizirane pjesme različitih tematika nastale na tom 
području. Povijesne predaje, pričanja iz života i pjesme govorili su kazivači različitih godišta 
te su sve njihove izjave potkrijepljene potvrdama i usporedbama iz navedene literature što 
upućuje na istinitost njihovih izjava. Budući da su se neki od tih običaja promijenili ili u 
potpunosti izgubili ne čudi što su neki od njih nepoznati nama te se čine iznimno zastarjelima 
i čudnima. Jednako tako i sama činjenica da se kroz cijeli rad protežu izjave kazivača koji 
upotrjebljuju riječi za koje prvi put čujemo. Sve te riječi i izjave kazivača bitni su da se uvidi 
da se običaji razlikuju od mjesta do mjesta te da ih je važno sačuvati 1 prenositi dalje jer bez 


njih nema ni usmene književnosti ni nas. 


Ključne riječi: Ugljane, crkveno-pučka baština, vjenčanje, život, pjesme 

Curch-folk heritage and songs in village Ugljane near Trilj 


Abstract 


The main objective of this final thesis is to explore oral literature in the village Ugljane. 
In this thesis is described a series of traditions regarding curch-folk heritage, courtship and 
weddings, everyday life of said village. Songs or varying motives which have originated in that 
area are analyzed as well. Historical traditions, life stories and songs were told by speakers of 
all ages and their stories were backed up by confirmations and comparisons with said literature, 
indicating the truthfulness of their stories. Given that some of these traditions have been 
changed or completely lost, it is no wonder that some, unfamiliar to us, seem completely 
antiquated and strange. Just as strange is the very fact that throughout the thesis speakers? 
stories contain words we see for the first time. All those words and speakers? stories are crucial 
for achieving an insight in how traditions vary from place to place, and how important it is to 
preserve and pass them down. Because without them, there wouldn't be oral literature or even 


US. 


Key words: Ugljane, curch-folk heritage, weddings, life, songs 

SVEUČILIŠTE U SPLITU 


FILOZOFSKI FAKULTET 


IZJAVA O AKADEMSKOJ ČESTITOSTI 


kojom ja Natali Ban, kao pristupnik/pristupnica za stjecanje zvanja sveučilišne prvostupnice 
Hrvatskog jezika i književnosti i Pedagogije, izjavljujem da je ovaj završni rad rezultat 
isključivo mojega vlastitoga rada, da se temelji na mojim istraživanjima i oslanja na objavljenu 
literaturu kao što to pokazuju korištene bilješke i bibliografija. Izjavljujem da niti jedan dio 
završnog rada nije napisan na nedopušten način, odnosno da nije prepisan iz necitiranoga rada, 
pa tako ne krši ničija autorska prava. Također izjavljujem da nijedan dio ovoga završnog rada 
nije iskorišten za koji drugi rad pri bilo kojoj drugoj visokoškolskoj, znanstvenoj ili radnoj 


ustanovi. 


Split, 1.10. 2018. god. 

uu Nođtak 

SVEUČILIŠTE U SPLITU 


FILOZOFSKI FAKULTET 


IZJAVA O KORIŠTENJU AUTORSKOG DJELA 


kojom ja Natali Ban, kao autorica završnog rada dajem suglasnost Filozofskom fakultetu u 
Splitu, kao nositelju prava iskorištavanja, da moj završni rad pod nazivom Crkveno-pučka 
baština i pjesme u Ugljanima kod Trilja koristi na način da ga se, u svrhu stavljanja na 
raspolaganje javnosti, kao cjeloviti tekst ili u skraćenom obliku, trajno objavi u javno dostupni 
repozitorij Filozofskog fakulteta u Splitu, Sveučilišne knjižnice Sveučilišta u Splitu te 
Nacionalne i sveučilišne knjižnice, a sve u skladu sa Zakonom o autorskom pravu i drugim 


srodnim pravima i dobrom akademskom praksom. 
Korištenje završnog rada na navedeni način ustupam bez naknade. 


Split, 1.10. 2018. 

